Covid-19-statistieke: Herstelkoers styg verder(Foto: Unsplash) Suid-Afrika se Covid-19-herstelkoers het selfs verder gestyg en staan nou op 83%. Die minister van gesondheid, dr. Zweli Mkhize, sê in sy jongste bywerking van die land se Covid-19-syfers altesaam 607 045 gevalle van die virussiekte is bevestig. Dit is 3 707 nuwe gevalle. Tot dusver het 504 127 mense reeds van die siekte herstel. ŉ Verdere 144 Covid-19-sterftes is intussen ook aangemeld. Gesamentlike sterftes vir Covid-19 in Suid-Afrika staan op 12 987. Die meeste nuwe sterftes was in Mpumalanga (46), gevolg deur Gauteng (37), KwaZulu-Natal (31), die Oos-Kaap (25) en die Wes-Kaap (5).